4 หลักทรัพย์วิ่งเข้าเกณฑ์ Cash Balance เริ่ม 31 ก.ค.นี้
ตลท.จับ ECL, ECL-W2, LOXLEY-W และ PHOL-W1 ติด Cash Balance เริ่ม 31 ก.ค.-8 ก.ย.60 พร้อมขยายช่วงดำเนินการ ASAP, SKY และ SKY-W1 ตั้งแต่วันที่ 31 ก.ค.-18 ส.ค.60
27 ก.ค. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ตะวันออกพาณิชย์ลีสซิ่ง จำกัด (มหาชน) หรือ ECL พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท ตะวันออกพาณิชย์ลีสซิ่ง จำกัด (มหาชน) ครั้งที่ 2 หรือ ECL-W2
รวมทั้งใบสำคัญแสดงสิทธิในการจองซื้อหุ้นสามัญ ของบริษัท ล็อกซเล่ย์ จำกัด (มหาชน) หรือ LOXLEY-W และใบสำคัญแสดงสิทธิในการจองซื้อหุ้นสามัญ ของบริษัท ผลธัญญะ จำกัด (มหาชน) ครั้งที่ 1 หรือ PHOL-W1 โดยให้มีผลตั้งแต่วันที่ 31 ก.ค.2560 สิ้นสุดวันที่ 8 ก.ย.2560
ขณะที่ขยายช่วงดำเนินการ บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP และบริษัท สกาย ไอซีที จำกัด (มหาชน) หรือ SKY รวมทั้งใบสำคัญแสดงสิทธิในการจองซื้อหุ้นสามัญ ของบริษัท สกาย ไอซีที จำกัด (มหาชน) ครั้งที่ 1 หรือ SKY-W1 โดยให้มีผลตั้งแต่วันที่ 31 ก.ค.2560 สิ้นสุดวันที่ 18 ส.ค.2560